Tèxte a l'imperfèit

Lo matin, Silvia que's luvèva a 6 òras o 6 òras e mieja. Qu’èra pro de d'òra pr'era. Que prenè le soa dosha e que's pelhèva. Pui, que prenè lo son desjunar. Pendènt lo son desjunar, que legiva un chic e qu'escotèva Ràdio Cap a Cap. Arron lo son desjunar, que s’aucupèva de les soas plantas verdas. Pui que's preparèva entà partir au tribalh: que's brossèva les dènts, que's maquilhèva, que metè lo son màntol e que partiva au tribalh. Que partiva a 7 òras e un quart de soa casi.

Davant de començar lo son tribalh, que prenè un cafè dab Julian, lo son collèga. Que tribalhèva de 8 òras dinc a mijorn. Arron lo son tribalh, que s'anèva passejar dens un parc. Que's passejèva pendènt uu' òra pui que tornèva. Cada ser, que hadè quauquas crompas au subermarcat deu còrn, que parlèva quauquas minutas dab le vesia e se'n tornèva entà preparar lo repèish.

Silvia que vivè soleta. N’avè pas animaus e qu'èra urosa atau. Au desser, que minjèva tot en espiant lo son programa preferit a le telé. Pui, que hadè le vaishèra e telefonèva end uu' amiga. Pui, que's desmaquilhèva, que's despelhèva e que prenè un banh. Que'n prenè un cada ser. Que s'i estanquèva pendènt uu' òra. Arron lo banh, que's sequèva longament lo puu. E après, que s'ajaquèva. Que legiva un chic avant de s’adromir. E que s’adromiva de cap a mieineit.